 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

Nr. 2152/I/22.03.2017

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere acordului de mediu adresate de

**Comuna Merești**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 21.023.2017, că proiectul ***“Reabilitare pod Baczószege peste pârâul Homorodul-Mic DE2489 drum agricol”*** propus a fi realizată în extravilanul comunei Merești, f.nr., **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se află la limita ariei de protecţie specială avifaunistică ROSPA0027 „Dealurile Homoroadelor”
2. amplasamentul proiectului se află în extravilanul comunei Merești, f.nr.
3. în vecinătatea amplasamentului există specii ocrotite enumerate în Formularul Standard Natura 2000 pentru ROSPA0027 „Dealurile Homoroadelor” mai ales speciile : pescărel albastru *(Alcedo atthis),* cârstel de câmp (*Crex crex)* și specii de ciocănitoare.
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* Se interzice tăierea arborilor, arbuştilor și a tufișurilor
* Limitarea la minim a suprafețelor ocupate de organizările de șantier. Se interzice depozitarea materialelor de construcţie pe pajiştile din zonă.
* Pietrişul, nisipul şi pământul dislocat şi nerefolosibil în cadrul lucrării, va fi încărcat şi transportat în locurile indicate de autoritatea contractantă.
* În cazul producerii unor curgeri accidentale la maşinile şi utilajele folosite la execuţia lucrării, acestea se vor capta în rezervoare metalice şi se vor transporta la staţii speciale de reciclare.
* Gunoaiele menajere provenite de la organizarea de şantier vor intra în circuitul de evacuare al exploatării de gospodărie comunală.
* După terminarea lucrărilor se impune refacerea habitatului natural într-o proporție cât mai mare.

**Condiţiile de realizare a proiectului:**

1. este interzisă utilizarea dispozitivelor şi instalaţiilor antipasăre, precum şi susbstanţelor chimice cu efecte negative asupra habitatelor şi speciilor ocrotite
2. lucrările de pregătire în albie și pe malul râului să fie efectuate în afara perioadei aprilie-iunie

Proiectul propus nu necesită parcurgerea celorlalte etape ale procedurii de evaluare adecvată.

**DIRECTOR EXECUTIV,** DOMOKOS László József

**ŞEF SERVICIU C.F.M.,** ing. geol. BOTH József

Întocmit, geogr. Mihály István